CELEX: C2006/178/28
Language: et
Date: 2006-07-29 00:00:00
Title: Kohtuasi C-206/06: Eelotsusetaotlus, mille esitas Rechtbank Groningen (Holland)  2. mail 2006  — Essent Netwerk Noord jt  versus  Aluminium Delfzijl BV

29.7.2006   
            
            
               ET
            
            
               Euroopa Liidu Teataja
            
            
               C 178/17
            
         Eelotsusetaotlus, mille esitas Rechtbank Groningen (Holland) 2. mail 2006 — Essent Netwerk Noord jt versus Aluminium Delfzijl BV
   (Kohtuasi C-206/06)
   (2006/C 178/28)
   Kohtumenetluse keel: hollandi
   Eelotsusetaotluse esitanud kohus
   Rechtbank Groningen.
   Põhikohtuasja pooled
   
      Hageja: Essent Netwerk Noord jt.
   
      Kostja: Aluminium Delfzijl BV.
   Eelotsuse küsimused
   
               1.
            
            
               Kas EÜ artikleid 20 ja 90 tuleb tõlgendada nii, et nendega on vastuolus õiguslik meede, mille kohaselt on siseriiklikud elektritarbijad kohustatud üleminekuperioodil (31. august 2000 — 31. detsember 2000) tasuma oma võrguoperaatorile tariifi hinnatõusu neile tarnitud elektrienergia koguse eest, kui võrguoperaator peab selle hinnatõusu edasi kandma seadusandja poolt määratud äriühingule, et katta turuga kokkusobimatud kulud, mis tulenevad võetud kohustustest või enne elektrituru liberaliseerimist selle äriühingu tehtud investeeringutest ja kui see äriühing
               
                           —
                        
                        
                           on nelja siseriikliku elektritootja ühine tütarettevõtja,
                        
                     
                           —
                        
                        
                           oli kõnealusel aastal (2000) ainuvastutav turuga kokkusobimatute kulude eest, mis selle aasta jooksul ilmnesid,
                        
                     
                           —
                        
                        
                           ilmselgelt vajab 400 miljoni Hollandi kuldnat (181 512 086,40 euro) katmaks kulusid, mis nimetatud aastal tekkisid, ja
                        
                     
                           —
                        
                        
                           kuna tariifihinna tõusu tulu ületab eespool viidatud summa, siis kas ülejäänud osa tuleb üle kanda ministeeriumile?
                        
                     
         
               2.
            
            
               Kas esimeses punktis vaadeldud kord vastab EÜ artikli 87 lõike 1 tingimustele?